PATVIRTINTA

UAB „Palangos šilumos tinklai“ direktoriaus

2019 m. balandžio 1 d. įsakymu Nr. ISV19-39

**STATINIO (KLAIPĖDOS PL. 63, 00148 PALANGA)**

**NUOMOS KONKURSO SĄLYGOS**

1. **Bendrosios nuostatos**
	1. Uždaroji akcinė bendrovė „Palangos šilumos tinklai“ (toliau – Nuomotojas) viešo konkurso būdu (toliau – Konkursas), vadovaudamasi UAB „Palangos šilumos tinklai“ negyvenamųjų pastatų, patalpų ir kitų statinių nuomos tvarkos aprašu (toliau – Aprašas), patvirtintu 2019 m. kovo 29 d. UAB „Palangos šilumos tinklai“ direktoriaus įsakymu Nr. ISV19-38, išnuomoja inžinerinio kiemo statinio – dūmtraukio, esančio adresu Klaipėdos pl. 63, Palangoje, unikalus Nr. 2597-6001-1071, išorinio paviršiaus dalį (aikštelę) bei šiame statinyje esančią patalpą (toliau bendrai – Statinys), patalpos plotas yra 1 (vienas) kv. m.
	2. Patalpa išnuomojama be sumontuoto / įrengto ilgalaikio kilnojamojo turto.
2. **Informacija apie Statinį**
	1. Statinys išnuomojamas radijo veiklai vykdyti, įrengiant reikiamą bazinės stoties įrangą (kita veikla galima tik esant Nuomotojo raštiškam sutikimui). Nuomos sutarties galiojimo laikotarpiu Nuomininkas privalo užtikrinti tinkamą Lietuvos higienos normų įgyvendinimą, katilinės kaminą privalo naudoti tik pagal nurodytą paskirtį, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę.
	2. Statinyje yra šios inžinerinės komunikacijos: elektra.
	3. Statinio būklė nustatoma apžiūrint jį vietoje. Statinio būklė fiksuojama perdavimo–priėmimo akte.
	4. Dalis Statinio išnuomota, paskirtis – kiti inžineriniai statiniai (kiemo įrenginiai).
	5. Statinys gali būti apžiūrėtas iki š. m. balandžio 5 d., darbo dienomis nuo 8 val. iki 16 val. pageidautiną apžiūros laiką suderinus su atsakingu darbuotoju - Ūkio skyriaus vadovu Vytautu Arbačausku, tel. 868917558, el. p. vytautas.arbacauskas@palangosst.lt .
3. **Nuomos kaina ir sąlygos**
	1. Pradinis Statinio nuompinigių dydis per mėnesį – 100,00 Eur be PVM / 121,00 Eur su PVM.
	2. Statinio nuomos mokestis mokamas kas mėnesį.
	3. Nuomos terminas – 5 (penki) metai.
	4. Pradinio įnašo neprašoma.
	5. Konkurso dalyvis, sudaręs Statinio nuomos sutartį (toliau – Nuomos sutartis), įsipareigoja Nuomotojui mokėti už elektros energiją pagal Statinio apskaitos prietaiso rodmenis pagal Nuomotojo pateiktas PVM sąskaitas faktūras.
	6. Nuomininkui draudžiama keisti Statinio funkcinę paskirtį. Taip pat be Nuomotojo raštiško sutikimo vykdyti esminius Statinio savybes pagerinančius remonto darbus.
	7. Nuomininkui draudžiama pernuomoti Statinį be Nuomotojo raštiško sutikimo.
4. **Konkurso pasiūlymų rengimas**
	1. Pasiūlymas (užpildytas šio Konkurso 1 priedas) turi būti pateiktas **iki 2019 m. balandžio 8 d. 10.00 val.**, adresu Klaipėdos pl. 63, 00148 Palanga. Konkurso dalyvis Konkurso pasiūlymą bei dokumentus užklijuotame voke pateikia asmeniškai arba registruotu laišku. Ant voko užrašoma **„Statinio, adresu Klaipėdos pl. 63, 00148 Palanga, Nuomos konkursui, UAB „Palangos šilumos tinklai“ Konkurso komisijai“** Klaipėdos pl. 63, 00148 Palanga bei Konkurso dalyvio pavadinimas, įmonės kodas (vardas, pavardė – jeigu Konkurse dalyvauja fizinis asmuo), adresas, telefono ir/ar fakso numeriai.
	2. Pasiūlyme turi būti pateikta:
		1.

4.2.1. siūlomas konkretus nuompinigių dydis per mėnesį;

4.2.2. nuomojamo Statinio naudojimo paskirtis, tikslas;

4.2.3. Konkurso dalyvio asmens vardas, pavardė bei asmens kodas ir / arba įmonės pavadinimas, įmonės kodas bei PVM mokėtojo kodas, adresas, telefono numeris ir adresas;

4.2.4. įmonės registracijos pažymėjimo, įstatų patvirtintas kopijas, o fizinis asmuo – asmens dokumento kopija;

4.3. Pasiūlymas turi būti pasirašytas Konkurso dalyvio (jei Konkurse dalyvauja fizinis asmuo), vadovo arba įgalioto atstovo (jeigu Konkurse dalyvauja juridinis asmuo).

**5. Konkurso dalyvių pasiūlymų registravimas**

5.1. Užklijuoti vokai su Konkurso dalyvių pasiūlymais registruojami UAB „Palangos šilumos tinklai“ dokumentų valdymo sistemoje nurodant registracijos numerį, datą ir laiką, Konkurso sąlygų 4.1 punkte nustatytu laiku ir nurodytoje vietoje.

5.2. Konkurso dalyvio pageidavimu išduodama užregistruoto voko kopija su pažymėtu registracijos numeriu, gavimo data ir laiku.

5.3. Jeigu pasiūlymas gaunamas pavėluotai, t. y. po galutinio pasiūlymų pateikimo termino (Konkurso sąlygų 4.1 punktas), neatplėštas vokas grąžinamas jį pateikusiam asmeniui.

5.4. Dalyvauti Konkurse turi teisę tik asmenys, Konkurso sąlygose nustatyta tvarka užregistravę pasiūlymą su dokumentais, nurodytais Konkurso sąlygų 4.2. punkte.

**6. Vokų su pasiūlymais atplėšimas**

6.1. Vokai atplėšiami 2019 m. balandžio 8 d. 10.00 val. adresu: Klaipėdos pl. 63, 00148 Palanga, 8 kab. (II aukštas), visų norinčių dalyvauti Konkurso dalyvių akivaizdoje.

6.2. Konkurso pirmininkas, įsitikinęs ir leidęs įsitikinti Konkurso dalyviams, kad vokai yra nepažeisti, juos atplėšia ir paskelbia Konkurso dalyvių siūlomas Nuomos kainas. Konkurso dalyvių pasiūlytos Nuomos kainos bei jas pasiūlę Konkurso dalyviai nurodomi protokole, numeruojami pradedant didžiausiu pasiūlytu nuompinigių dydžiu per mėnesį, o esant vienodai siūlomai Nuomos kainai pagal Konkurso dalyvių vokų su pasiūlymais pateikimo eiliškumą.

**7. Konkurso pasiūlymų nagrinėjimas, vertinimas bei pasiūlymo pripažinimas laimėjusiu**

7.1. Jeigu dalyvauti Konkurse nustatyta tvarka užsiregistravo nors vienas dalyvis, pateikęs pasiūlymą, atitinkantį Konkurso sąlygų 4.2. punkte nustatytus reikalavimus ir pasiūlęs Nuomos kainą, kuri negali būti mažesnė nei nurodyta Konkurso sąlygų 3.1. punkte, yra laikomas Konkurso laimėtoju.

7.2. Konkurso laimėtoju laikomas dalyvis, pasiūlęs didžiausią Nuomos kainą, kuri negali būti mažesnė nei nurodyta Konkurso sąlygų 3.1. punkte bei pateikęs visus Konkurso sąlygų 4.2. punkte nurodytus dokumentus.

7.3. Konkursas laikomas neįvykusiu, jeigu iki Konkurso sąlygų 4.1 punkte nustatyto termino nebuvo pateiktas nei vienas pasiūlymas.

7.4. Nuomotojas pasilieka sau teisę vienašališkai nutraukti Konkursą iki Nuomos sutarties pasirašymo.

**8. Nuomos sutarties pasirašymas**

8.1. Nuomotojas ir Konkurso laimėtojas, ne anksčiau kaip po 5 (penkių) kalendorinių dienų ir ne vėliau kaip per 10 (dešimt) kalendorinių dienų nuo Konkurso laimėtojo nustatymo (Konkurso komisijos protokolo dėl Konkurso laimėtojo nustatymo patvirtinimo) dienos turi pasirašyti Nuomos sutartį. Jeigu Nuomos sutartis dėl Nuomininko kaltės neįforminta per 10 (dešimt) kalendorinių dienų, Konkursas laikomas neįvykusiu.

8.2. Statinio perdavimo–priėmimo aktas pasirašomas ne vėliau kaip per 3 (tris) kalendorines dienas nuo Nuomos sutarties pasirašymo dienos.

8.3. Nuomos terminas pradedamas skaičiuoti nuo Statinio perdavimo–priėmimo akto pasirašymo.

8.4. Konkurso dalyviai Konkurso rezultatus gali apskųsti teismui per 5 (penkias) kalendorines dienas nuo Konkurso laimėtojo išrinkimo dienos, jeigu:

8.4.1. buvo trukdoma dalyvauti Konkurse asmenims, kurie turėjo šią teisę;

8.4.2. Konkurso dalyviai buvo registruojami kitu, negu buvo paskelbta, laiku ar kitoje vietoje;

8.4.3. Konkursą laimėjo Konkurso dalyvis, pasiūlęs mažesnę Nuomos kainą už Nuomotojo skelbtą pradinę Statinio nuomos kainą.

8.5. Teismui pripažinus Konkurso rezultatus negaliojančiais, skelbiamas naujas Konkursas vadovaujantis Aprašo nustatyta tvarka.

PRIDEDAMA. 1 priedas. Viešojo nuomos konkurso pasiūlymo forma, 1 lapas.

*1 priedas. Viešojo nuomos konkurso pasiūlymo forma*

**UAB „PALANGOS ŠILUMOS TINKLAI“ STATINIO**

**VIEŠOJO NUOMOS KONKURSO**

**PASIŪLYMAS**

 (Data)

(Vieta)

|  |  |
| --- | --- |
| Juridinio asmens pavadinimas/fizinio asmens vardas, pavardė |  |
| Juridinio/fizinio asmens adresas |  |
| Juridinio/fizinio asmens kodas |  |
| Juridinio asmens vadovo vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime ir patvirtiname, kad sutinkame su visomis Konkurso sąlygomis, kurios patvirtintos UAB „Palangos šilumos tinklai“ direktoriaus 2019 m. balandžio 1 d. įsakymu Nr. ISV19-39.

Patvirtiname, kad nuomos sutarties vykdymo metu užtikrinsime visus Konkurso sąlygose nustatytus reikalavimus.

Siūlome:

|  |  |  |
| --- | --- | --- |
| **Eil. Nr.** | **Paslaugų pavadinimas**  | **Siūlomas nuompinigių dydis per mėnesį,****Eur be PVM\*** |
| 1. | UAB „Palangos šilumos tinklai“ statinio, adresu Klaipėdos pl. 63, 00148 Palanga, nuoma |  |

\*Konkurso dalyvis turi nurodyti siūlomą UAB „Palangos šilumos tinklai“ statinio nuompinigių dydį per mėnesį be PVM ne daugiau kaip 2 skaitmenų po kablelio tikslumu.

\*Siūloma kaina turi būti ne mažesnė nei nurodyta Konkurso sąlygų 3.1 punkte.

Nuomojamas statinys bus naudojamas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyti paskirtį)

**Kartu su pasiūlymu pateikiame šiuos dokumentus:**

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumentų puslapių skaičius** |
|  |  |  |
|  |  |  |
|  |  |  |

(Konkurso dalyvio, jo įgalioto asmens pareigų pavadinimas, vardas, pavardė, parašas ir antspaudas (jei privalo turėti))